b'\n_START_ARTICLE_\nKarvi\xc5\xb3 paradas\n_START_PARAGRAPH_\nKarvi\xc5\xb3 paradas (angl. CowParade) yra atvirojo meno projektas, vykdomas visame pasaulyje. \xc5\xa0is projektas laikomas vienu did\xc5\xbeiausiu ir s\xc4\x97kmingiausiu meno projektu pasaulyje._NEWLINE_Karvi\xc5\xb3 parado mintis kilo \xc5\xa0veicarijoje 1998\xc2\xa0m. menininkui Walter Knappui._NEWLINE_Projekto tikslas yra paskatinti vietinius ir u\xc5\xbesienio menininkus, architektus ar kitus k\xc5\xabr\xc4\x97jus sukurti \xc4\xafvairi\xc5\xb3 spalv\xc5\xb3, med\xc5\xbeiag\xc5\xb3 ir dyd\xc5\xbei\xc5\xb3 karves. V\xc4\x97liau jos b\xc5\xabna eksponuojamos miesto atvirose erdv\xc4\x97se, o, pasibaigus projektui, parduodamos aukcionuose. Kai kurios skulpt\xc5\xabros b\xc5\xabna paliktos atviros._NEWLINE_Apskai\xc4\x8diuota, kad visame pasaulyje bent vien\xc4\x85 projekto karv\xc4\x99 yra mat\xc4\x99 daugiau nei 100 milijon\xc5\xb3 \xc5\xbemoni\xc5\xb3. I\xc5\xa1 viso projekte dalyvavo daugiau kaip 5 000 meninink\xc5\xb3._NEWLINE_Vidutini\xc5\xa1kai viename mieste sukuriama apie 32 skulpt\xc5\xabras. Daugiausiai j\xc5\xb3 yra Niujorke\xc2\xa0\xe2\x80\x93 450.'